15.7.2022
RO
Jurnalul Oficial al Uniunii Europene
L 188/35
Înainte de construirea unei centrale nucleare se finalizează o evaluare a impactului asupra mediului, în conformitate cu Directiva 2011/92/UE.
Se pun în aplicare măsurile de atenuare și compensare necesare.
Elementele relevante din prezenta secțiune sunt abordate în rapoartele transmise de statele membre Comisiei în conformitate cu articolul 14 alineatul (1) din Directiva 2011/70/Euratom.
(5) Prevenirea și controlul poluării
Activitatea îndeplinește criteriile stabilite în apendicele C la prezenta anexă.
Emisiile neradioactive se încadrează în limitele nivelurilor de emisie asociate celor mai bune tehnici disponibile (BAT-AEL) stabilite în concluziile privind cele mai bune tehnici disponibile (BAT) pentru instalațiile de ardere de dimensiuni mari.
Nu există efecte intersectoriale semnificative.
În cazul centralelor nucleare cu o putere termică mai mare de 1 MW, dar sub pragurile pentru aplicarea concluziilor BAT pentru instalațiile de ardere de dimensiuni mari, emisiile se situează sub valorile-limită de emisie stabilite în partea 2 din anexa II la Directiva (UE) 2015/2193.
Evacuările radioactive în aer, în corpurile de apă și în pământ (sol) respectă condițiile individuale de acordare a licenței pentru operațiunile respective, după caz, și/sau valorile-prag naționale conforme cu Directiva 2013/51/Euratom și cu Directiva 2013/59/Euratom.
Combustibilul uzat și deșeurile radioactive sunt gestionate în condiții de siguranță și în mod responsabil, în conformitate cu Directiva 2011/70/Euratom și cu Directiva 2013/59/Euratom.
Se pune la dispoziția proiectului o capacitate adecvată de depozitare intermediară și există planuri naționale de depozitare definitivă pentru a reduce la minimum durata depozitării intermediare, în conformitate cu dispozițiile Directivei 2011/70/Euratom, care consideră că depozitarea intermediară a deșeurilor radioactive, inclusiv depozitarea pe termen lung, reprezintă o soluție temporară, dar nu este o alternativă la depozitarea definitivă.
(6) Protecția și refacerea biodiversității și a ecosistemelor
Activitatea îndeplinește criteriile stabilite în apendicele D la prezenta anexă.
Înainte de construirea unei centrale nucleare se finalizează o evaluare a impactului asupra mediului, în conformitate cu Directiva 2011/92/UE.
Se pun în aplicare măsurile de atenuare și compensare necesare.
Pentru siturile/operațiunile situate în zone sensibile din punctul de vedere al biodiversității sau în apropierea acestor zone și care pot avea un efect semnificativ asupra zonelor sensibile din punctul de vedere al biodiversității (inclusiv rețeaua Natura 2000 de zone protejate, siturile care fac parte din patrimoniul mondial UNESCO și principalele zone de biodiversitate, precum și alte zone protejate), a fost efectuată o evaluare corespunzătoare, după caz, și pe baza concluziilor acesteia sunt puse în aplicare măsurile de atenuare necesare.
Siturile/operațiunile nu trebuie să dăuneze stării de conservare a niciunuia dintre habitatele sau speciile prezente în zonele protejate.
4.29.
Producerea de energie electrică din combustibili gazoși fosili Descrierea activității Construirea sau exploatarea instalațiilor de producere a energiei electrice care produc energie electrică din combustibili gazoși fosili care îndeplinesc criteriile din secțiunea 4.29 punctul 1 litera (a) din anexa I.
Această activitate nu include producerea de energie electrică prin utilizarea exclusivă a combustibililor gazoși și lichizi nefosili din surse regenerabile, menționată în secțiunea 4.7 din anexa I, și nici din biogaz și biocombustibili lichizi, menționată în secțiunea 4.8 din prezenta anexă.
Activitățile economice din această categorie ar putea fi asociate cu mai multe coduri NACE, în special D35.11 și F42.22, în conformitate cu nomenclatorul statistic al activităților economice instituit prin Regulamentul (CE) nr.
1893/2006.